Այս ճամբարը 2014ին «Ուիքիփետիա»»ի Լոնտոնի ժողովին կողմէ հռչակուած է «Լաւագոյն նախագիծ»։ Այս իրադարձութենէն ետք նման ճամբարներ ամենամեայ դարձնելու ուղղութեամբ ակնկալիք մը առաջացած է։ «Տարին ունինք չորս ճամբար՝ երկուքը ամրան, երկուքը՝ ձմրան։ Ճամբարներու միջեւ եղած շրջանին կը հաշուենք ճամբարականներու ներդրումը՝ տեսնելու համար, թէ որո՞նք կը շարունակեն աշխատիլ։ Մասնակցութիւնը եթէ շարունակական չէ՝ ուրեմն մենք ձախողած կը համարենք այդ մէկ ճամբարը»,- կը յայտնէ Սուսաննա Մկրտչեան։